vari ja valgus (hn yinyang), hiina õpetustes üks olulisemaid paarismõisteid, mis väljendab looduse ja ühiskonna kõikide nähtuste ühtsust kahesuses. Vastavad sõnad ja kirjamärgid on  algupäraselt tähistanud mäe varju- ja päikesepoolset külge ning tähendavad tavakeeles ka tänapäeval pilves ja päikesepaistelist ilma. Sõdivate riikide ajastu (475-221 e.m.a) koolkondade tekstides ilmuvad need esmakordselt natuurfilosoofia vastandpooluseid tähistavate mõistetena. Vari (hn yin) ühendab endas tumeduse, passiivsuse, naiselikkuse jms ning valgus (hn yang ...